pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาลเผย สมเด็จพระสังฆราชพระองค์ที่ 20  มีพระดำรัสให้กำลังใจในการบริหารราชการแผ่นดินกับคณะรัฐมนตรี ให้มีสติ รู้ตัวอยู่เสมอในการทำงาน และให้ดำรงตนอยู่ในความไม่ประมาท
วันอังคารที่ 14 กุมภาพันธ์ 2560
ผู้ช่วยโฆษกรัฐบาลเผย สมเด็จพระสังฆราชพระองค์ที่ 20  มีพระดํารัสให้กําลังใจในการบริหารราชการแผ่นดินกับคณะรัฐมนตรี ให้มีสติ รู้ตัวอยู่เสมอในการทํางาน และให้ดํารงตนอยู่ในความไม่ประมาท
พันเอกหญิง ทักษดาฯ ผู้ช่วยโฆษกรัฐบาลเผย สมเด็จพระสังฆราชพระองค์ที่ 20  มีพระดํารัสให้กําลังใจในการบริหารราชการแผ่นดินกับคณะรัฐมนตรี ให้มีสติ รู้ตัวอยู่เสมอในการทํางาน และให้ดํารงตนอยู่ในความไม่ประมาท
วันนี้ (14 ก.พ. 60) เวลา 14.25 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีปรารภต่อที่ประชุมคณะรัฐมนตรีเกี่ยวกับระหว่างที่ได้เดินทางไปเข้าเฝ้าถวายสักการะสมเด็จพระอริยวงศาคตญาณ สมเด็จพระสังฆราชสกลมหาสังฆปริณายกสมเด็จพระสังฆราช พระองค์ที่ 20 แห่งกรุงรัตนโกสินทร์ ณ พระอุโบสถวัดราชบพิธสถิตมหาสีมาราม ราชวรวิหาร โดยได้กล่าวชื่นชมประชาชนชาวไทยทุกหมู่เหล่า ทั้งประชาชนซึ่งมีจิตศรัทธามารอคิวเข้าเฝ้าถวายสักการะสมเด็จพระอริยวงศาคตญาณ สมเด็จพระสังฆราชสกลมหาสังฆปริณายกเพื่อความเป็นสิริมงคล รวมถึงประชาชนที่มารอเข้าเฝ้าฯ กราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท และประชาชนที่มาเข้าแถวรอเยี่ยมชมนิทรรศการ “เย็นศิระ เพราะพระบริบาล” เพื่อถวายเป็นราชสักการะ แสดงความจงรักภักดี และน้อมสํานึกในพระมหากรุณาธิคุณอันหาที่สุดมิได้ของสถาบันพระมหากษัตริย์ และเพื่อเป็นการเทิดพระเกียรติพระบาทสมเด็จ พระปรมินทรมหาภูมิพล อดุลยเดช ณ บริเวณท้องสนามหลวง กรุงเทพมหานคร ซึ่งปัจจุบันประเทศไทยมีสถาบันชาติ ศาสนา พระมหากษัตริย์ ครบ 3 สถาบัน จึงเป็นช่วงเวลาที่ประชาชนคนไทยทั้งประเทศต้องร่วมกันสร้างความรักความสามัคคีและรวมใจกันทําให้ประเทศชาติของเราก้าวต่อไปอย่างมั่นคง ทั้งนี้ ในโอกาสที่นายกรัฐมนตรี นําคณะรัฐมนตรีและคณะรักษาความสงบแห่งชาติ เข้าเฝ้าถวายสักการะสมเด็จพระอริยวงศาคตญาณ สมเด็จพระสังฆราช สกลมหาสังฆปริณายกสมเด็จพระสังฆราชพระองค์ที่ 20 นั้น พระองค์ได้มีพระดํารัสให้กําลังใจแก่นายกรัฐมนตรีและคณะรัฐมนตรี โดยขอให้ทุกคนภูมิใจและเป็นเกียรติของตนและวงศ์ตระกูลที่ได้ทํางานให้กับประเทศชาติ สําหรับการแก้ไขปัญหาของชาติขอให้คณะรัฐมนตรีทุกคนน้อมรับพระดํารัสให้มีสติ และรู้ตัวอยู่เสมอ ว่าตนเองทํางานอะไรอยู่ และให้ดํารงตนอยู่ในความไม่ประมาท
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ฮู ชื่นชมไทย “กำจัดโรคเท้าช้างหมดจากประเทศ” ในการประชุมคณะกรรมการองค์การอนามัยโลกภูมิภาคเอเชียตะวันออกเฉียงใต้ สมัยที่ 70
วันพุธที่ 6 กันยายน 2560
ฮู ชื่นชมไทย “กําจัดโรคเท้าช้างหมดจากประเทศ” ในการประชุมคณะกรรมการองค์การอนามัยโลกภูมิภาคเอเชียตะวันออกเฉียงใต้ สมัยที่ 70
องค์การอนามัยโลก มอบรางวัล Public Health Achievements แก่ประเทศไทย
องค์การอนามัยโลกมอบรางวัลPublic Health Achievementsแก่ประเทศไทย จากผลสําเร็จการกําจัดโรคเท้าช้างหมดจากประเทศ ในการประชุมคณะกรรมการองค์การอนามัยโลกภูมิภาคเอเชียตะวันออกเฉียงใต้ สมัยที่ 70 ณ สาธารณรัฐมัลดีฟส์ พร้อมชูโครงการสาธารณสุขร่วมใจลดโลกร้อนผ่านโรงพยาบาล “กรีนและคลีน”
นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข ให้สัมภาษณ์ว่า ได้รับมอบหมายจากรัฐมนตรีว่าการกระทรวงสาธารณสุข นําคณะผู้แทนไทยเข้าร่วมการประชุมคณะกรรมการองค์การอนามัยโลกภูมิภาคเอเชียตะวันออกเฉียงใต้ สมัยที่70(Seventieth Session of the WHO RegionalCommittee for South-East Asia:RC70) จัดระหว่างวันที่6-10ณ กรุงมาเล สาธารณรัฐมัลดีฟส์ซึ่งเป็นการประชุมประจําปีระดับรัฐมนตรีของประเทศสมาชิกองค์การอนามัยโลกภูมิภาคเอเชียตะวันออกเฉียงใต้จํานวน 11 ประเทศ ได้แก่ บังกลาเทศ ภูฏาน เกาหลีเหนือ อินเดีย อินโดนีเซีย มัลดีฟส์ สหภาพพม่า เนปาล ศรีลังกาไทย และติมอร์เลสเตเพื่อร่วมกันหารือและผลักดันนโยบายความร่วมมือสาธารณสุขในระดับภูมิภาคการบริหารจัดการด้านงบประมาณ และแผนงานของประเทศสมาชิกในภูมิภาคร่วมกันรวมทั้งกําหนดแนวทางและกลไกในการดําเนินงานของภูมิภาคให้สอดคล้องกับข้อมติสมัชชาอนามัยโลกที่ผ่านมา
นายแพทย์ธวัชกล่าวต่อว่า ในระหว่างการประชุมดังกล่าว จะเข้าร่วมการประชุมโต๊ะกลมระดับรัฐมนตรี (Ministerial Roundtable) ภายใต้หัวข้อ“การสร้างระบบสุขภาพที่ยืดหยุ่นต่อการเปลี่ยนแปลงสภาพภูมิอากาศ (Building Health Systems Resilience to ClimateChange)”โดยเน้นย้ําประเด็นสําคัญที่ประเทศไทยได้ริเริ่มโครงการGREEN & CLEAN Hospitalหรือโครงการสาธารณสุขรวมใจรณรงค์ลดโลกร้อนด้วยการสุขาภิบาลอย่างยั่งยืนและเป็นมิตรกับสิ่งแวดล้อม ตั้งแต่ปี พ.ศ. 2553 และการจัดทําร่างแผนยุทธศาสตร์การเปลี่ยนแปลงสภาพภูมิอากาศด้านสาธารณสุขแห่งชาติ ฉบับที่ 1 พ.ศ. 2560 – 2573ซึ่งถือว่าเป็นตัวอย่างที่ดีที่ภาคสุขภาพตื่นตัวขับเคลื่อนร่วมลดโลกร้อน ทั้งนี้ประเทศไทยเตรียมขยายโรงพยาบาลต้นแบบที่ดีในการรักษาสิ่งแวดล้อมทั่วประเทศต่อไป
นอกจากนี้ ผู้ช่วยรัฐมนตรีประจํากระทรวงฯ เป็นตัวแทนประเทศไทยรับรางวัลPublic Health Achievementsที่องค์การอนามัยโลกสํานักงานภูมิภาคมอบให้ ซึ่งประเทศไทยจะได้รับการประกาศอย่างเป็นทางการว่าประสบความสําเร็จในการกําจัดโรคเท้าช้าง มีการดําเนินงานมานานกว่าทศวรรษด้วยความร่วมมือจากทุกภาคส่วน โดยใช้มาตรการการเฝ้าระวังและการให้ยาป้องกันและรักษาโรคในวงกว้างในพื้นที่เสี่ยง รวมทั้งการดูแลประชากรในเขตชายแดนโดยไม่แบ่งแยกเชื้อชาติหรือสถานะ ทําให้ประสบความสําเร็จในการกําจัดโรคเท้าช้างในที่สุด ทั้งนี้ ส่วนหนึ่งของความสําเร็จที่สําคัญเกิดจากการสนับสนุนการพัฒนาชุมชนผ่านโครงการศึกษาการพัฒนาพิกุลทองอันเนื่องมาจากพระราชดําริ นับเป็นพระมหากรุณาธิคุณอย่างหาที่สุดมิได้ที่พระบาทสมเด็จพระเจ้าอยู่หัวรัชกาลที่ 9 พระราชทานแก่คนไทย
รัฐบาลไทย-ข่าวทำเนียบรัฐบาล-คณะกรรมการนโยบายปาล์มน้ำมันแห่งชาติ ร่วมประชุมขับเคลื่อนรับมือ ผลผลิตปาล์มนำ้มันโลกและภายในประเทศที่มากขึ้นในปี 61
วันอังคารที่ 20 มีนาคม 2561
คณะกรรมการนโยบายปาล์มน้ํามันแห่งชาติ ร่วมประชุมขับเคลื่อนรับมือ ผลผลิตปาล์มนํา้มันโลกและภายในประเทศที่มากขึ้นในปี 61
คณะกรรมการนโยบายปาล์มน้ํามันแห่งชาติ ร่วมประชุมขับเคลื่อนรับมือ ผลผลิตปาล์มนํา้มันโลกและภายในประเทศที่มากขึ้นในปี 61
พล.ท.คงชีพ ตันตระวาณิชย์ เปิดเผยว่า พล.อ.ประวิตร วงษ์สุวรรณ รอง นรม. และ รมว.กห. ได้เป็นประธานการประชุมคณะกรรมการนโยบายปาล์มน้ํามันแห่งชาติ ครั้งที่ 1/2561 ณ ตึกสันติไมตรี โดยที่ประชุมรับทราบสถานการณ์และแนวโน้มปาล์มน้ํามันและน้ํามันปาล์ม ปี 61 โดยภาพรวมผลผลิตปาล์มนํา้มันโลกมีมากขึ้น เนื่องจากสภาพภูมิอากาศกลับสู่ภาวะปกติ ขณะที่แนวโน้มสถานการณ์ผลผลิตปาล์มนํา้มันภายในประเทศ จะออกสู่ตลาดเพิ่มขึ้น ส่งผลให้ราคาผลปาล์มและนํา้มันปาล์มดิบมีแนวโน้มต่ําลง.
คณะกรรมการฯ ได้ติดตามความคืบหน้าการดําเนินงานตามนโยบายในด้านต่างๆ ได้แก่ ร่าง พ.ร.บ.ปาล์มน้ํามันและ ผลิตภัณฑ์จากปาล์มน้ํามัน ซึ่งอยู่ระหว่างนําความคิดเห็นที่เปิดรับฟังจากประชาชนมาพิจารณาปรับความสมบูรณ์ โดยสาระสําคัญของ พ.ร.บ.ฉบับดังกล่าว จะช่วยให้กลไกปาล์มน้ํามัน เกิดความเป็นธรรมกับทุกฝ่าย ทั้งเกษตรกร ผู้ประกอบการ และมีเสถียรภาพมากขึ้น จากกองทุนปาล์มน้ํามันที่จัดตั้งขึ้น
พล.อ.ประวิตรฯ ได้ย้ําให้ส่วนราชการที่เกี่ยวข้อง ให้ความสําคัญในการหารือผู้ส่งออกให้เร่งรัดส่งออกนํา้มันปาล์เพิ่มมากขึ้น พร้อมทั้งให้ลงพื้นที่ ติดตามช่วยเหลือเกษตรกรรายย่อยที่ประสบปัญหาโดยเชิญร่วมประชุม เพื่อกําหนดแนวทางแก้ไข ปรับเปลี่ยนให้เป็นที่ยอมรับร่วมกัน โดยเฉพาะการเก็บผลปาล์มดิบที่มีคุณภาพ เพื่อให้ได้ราคาที่สูงขึ้น ขณะเดียวกันให้กระทรวงพลังงาน บริหารจัดการนํา้มันปาล์มดิบโดยความร่วมมือจากผู้ค้านํา้มัน ในการจัดเก็บให้ได้ปริมาณสูงสุดทั้งในรูปไบโอดีเซลและนํา้มันปาล์มดิบ พร้อมทั้งให้แก้ปัญหาการนําเข้านํา้มันปาล์ม โดยให้ชุดปฏิบัติการเพิ่มความเข้มข้นลงพื้นที่บังคับใช้กฎหมายมากขึ้น เพื่อป้องกันและปราบปรามการลักลอบนําเข้านํา้มันปาล์ม ทั้งนี้ เชื่อว่าความร่วมมือกัน กํากับ ติดตามและแก้ปัญหาปาล์มนํา้มัน ร่วมกันตามนโยบายที่ทุกฝ่ายเห็นชอบร่วมกันอย่างใกล้ชิด จะทําให้กลไกปาล์มนํา้มันมีเสถียรภาพและเกิดความเป็นธรรมกับทุกฝ่ายร่วมกัน
รัฐบาลไทย-ข่าวทำเนียบรัฐบาล-ผู้เสียหายกรณีตกเป็นผู้ต้องขังในคดีครอบครองยาเสพติด  เข้าแสดงความขอบคุณกระทรวงยุติธรรม
วันศุกร์ที่ 26 มกราคม 2561
ผู้เสียหายกรณีตกเป็นผู้ต้องขังในคดีครอบครองยาเสพติด  เข้าแสดงความขอบคุณกระทรวงยุติธรรม
ผู้เสียหายกรณีตกเป็นผู้ต้องขังในคดีครอบครองยาเสพติด เข้าแสดงความขอบคุณกระทรวงยุติธรรม
ในวันศุกร์ที่ ๒๖ มกราคม ๒๕๖๑ เวลา ๑๐.๐๐ น.
ณ บริเวณด้านหน้าศูนย์บริการร่วมกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม
ให้การต้อนรับ พ.จ.อ.อภิชาติ ขําศรี อดีตผู้ต้องขังในคดีครอบครองยาเสพติด
พร้อมด้วยนายษิทรา เบี้ยบังเกิด เลขาธิการมูลนิธิทีมงานทนายประชาชนฯ
ในโอกาสขอแสดงความขอบคุณที่กระทรวงยุติธรรมให้ความช่วยเหลือ
กรณีโดนยัดยาเสพติดในรถยนต์ส่วนตัวจนถูกตํารวจจับกุมและต้องติดคุกกว่า ๗เดือน
และได้ต่อสู้คดีกระทั่งศาลมีคําสั่งยกฟ้อง เมื่อวันที่ ๒๔ มกราคม ๒๕๖๑
ทั้งนี้ รองปลัดกระทรวงยุติธรรม ได้กล่าวขอบคุณ ผู้ที่มีส่วนช่วยเหลือในกรณีดังกล่าว
พร้อมทั้งเน้นย้ําว่า กระทรวงยุติธรรมพร้อมที่จะให้การดูแลช่วยเหลือประชาชน
ที่ไม่ได้รับความเป็นธรรมในทุกคดีและทําอย่างดีที่สุด
สําหรับในส่วนของคดีขณะนี้ยังไม่สิ้นสุด โดยยังอยู่ในชั้นของอัยการว่าจะอุทธรณ์คดีต่อหรือไม่
ซึ่งหากอัยการไม่อุทธรณ์ถือว่าคดีสิ้นสุดก็จะได้รับเงินค่าตอบแทนผู้เสียหายในคดีอาญา ตามพระราชบัญญัติ
ค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
ตามระยะเวลาที่อยู่ในเรือนจํา โดยเบื้องต้นจะให้ยื่นคําร้องไว้ก่อนและรอให้คดีถึงที่สุด
เพื่อจะดําเนินการช่วยเหลือในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม ตรวจเยี่ยมเรือนจำพิเศษธนบุรี
วันศุกร์ที่ 25 พฤษภาคม 2561
ผู้ช่วยรัฐมนตรีประจํากระทรวงยุติธรรม ตรวจเยี่ยมเรือนจําพิเศษธนบุรี
นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม ตรวจเยี่ยมการดําเนินงานของเรือนจําพิเศษธนบุรี
ในวันพฤหัสบดีที่ ๒๔ พฤษภาคม ๒๕๖๑ เวลา ๑๓.๐๐ น.
นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม
ตรวจเยี่ยมการดําเนินงานของเรือนจําพิเศษธนบุรี
พร้อมทั้งมอบนโยบาย และข้อสั่งการของรัฐมนตรีว่าการกระทรวงยุติธรรม
เพื่อเป็นแนวทางในการปฏิบัติราชการให้แก่เจ้าหน้าที่
โดยมีนายสมภพ รุจจนเวท ผู้บัญชาการเรือนจําพิเศษธนบุรี
พร้อมด้วยเจ้าหน้าที่เรือนจําพิเศษธนบุรี ให้การต้อนรับ
ณ เรือนจําพิเศษธนบุรี
รัฐบาลไทย-ข่าวทำเนียบรัฐบาล-ทส.จัดกิจกรรม “วิถีใหม่ สวมผ้าไทย ใส่ใจสิ่งแวดล้อม”
วันจันทร์ที่ 29 มิถุนายน 2563
ทส.จัดกิจกรรม “วิถีใหม่ สวมผ้าไทย ใส่ใจสิ่งแวดล้อม”
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดกิจกรรม “วิถีใหม่ สวมผ้าไทย ใส่ใจสิ่งแวดล้อม” โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม คณะผู้บริหาร ทส. ร่วมกิจกรรมพร้อมเดินชมสินค้า เสื้อผ
ทส.จัดกิจกรรม “วิถีใหม่ สวมผ้าไทย ใส่ใจสิ่งแวดล้อม”
วันนี้ (29 มิ.ย. 63) เวลา 8.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดกิจกรรม “วิถีใหม่ สวมผ้าไทย ใส่ใจสิ่งแวดล้อม” โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม คณะผู้บริหาร ทส. ร่วมกิจกรรมพร้อมเดินชมสินค้า เสื้อผ้าสําเร็จรูปที่ผลิตจากผ้าไทยและผ้าพื้นเมือง และกิจกรรม 3R (Reduce Reuse Recycle) เพื่อส่งเสริมและสนับสนุนการใช้และสวมใส่ผ้าไทย ให้แก่ข้าราชการ พนักงาน และเจ้าหน้าที่ ในสังกัดทส. ณ บริเวณชั้น 1 กระทรวงทรัพยากรธรรมชาติและสิ่งแวดล้อม
นายวราวุธ ศิลปอาชา กล่าวว่า ตามมติคณะรัฐมนตรี เมื่อวันที่ 9 มิถุนายน 2563 ได้รับทราบและเห็นชอบมาตรการส่งเสริมและสนับสนุนการใช้และสวมใส่ผ้าไทย เพื่อสืบสานพระราชปณิธานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ต่อการอนุรักษ์และสืบสานภูมิปัญญาของคนไทย ดังนั้น กิจกรรมในวันนี้อยากขอให้พวกเราทุกคน มาร่วมกันรณรงค์และสนับสนุนการใช้ การสวมใส่ผ้าไทยและผ้าพื้นเมืองทุกวันอังคารและวันศุกร์ ที่นอกจากจะช่วยสร้างรายได้ในชุมชนแล้ว ยังเป็นการอนุรักษ์มรดกอันล้ําค่าและเผยแพร่ผ้าพื้นเมืองซึ่งเป็นภูมิปัญญาของคนไทยให้ดํารงคงอยู่ปรากฏเป็นความภาคภูมิใจของคนไทยไปถึงลูกหลานในอนาคต
สําหรับการจัดกิจกรรม “วิถีใหม่ สวมผ้าไทย ใส่ใจสิ่งแวดล้อม" ในครั้งนี้ มีกําหนดจัดขึ้นระหว่างวันที่ 29 มิถุนายน – 3 กรกฎาคม 2563 เวลา 08.30 – 16.30 น. โดยภายในงานมีการจําหน่ายสินค้า เสื้อผ้าสําเร็จรูปที่ผลิตจากผ้าไทยและผ้าพื้นเมืองจากผู้ประกอบการ กิจกรรมตลาดนัดของมือสอง และกิจกรรม 3R (Reduce Reuse Recycle) เพื่อให้เกิดการลดการซื้อสินค้าใหม่ (Reduce) การใช้ซ้ําสิ่งของที่ยังใช้ได้ โดยการจัดให้มีกิจกรรมตลาดนัดของมือสอง (Reuse) และเกิดการนําขยะมูลฝอยที่เกิดขึ้นมาใช้ประโยชน์โดยแลกเป็นสินค้าใหม่ (Recycle)
รัฐบาลไทย-ข่าวทำเนียบรัฐบาล-กระทรวงดิจิทัลฯ แจง “ศูนย์ปฏิบัติการความมั่นคงปลอดภัยทางไซเบอร์” มีมาตั้งแต่ปี 54 เพื่อดูแลประชาชนในการใช้งานอินเทอร์เน็ต
วันพฤหัสบดีที่ 29 มิถุนายน 2560
กระทรวงดิจิทัลฯ แจง “ศูนย์ปฏิบัติการความมั่นคงปลอดภัยทางไซเบอร์” มีมาตั้งแต่ปี 54 เพื่อดูแลประชาชนในการใช้งานอินเทอร์เน็ต
กระทรวงดิจิทัลฯ
กระทรวงดิจิทัลฯ ชี้แจงกรณีแฟนเพจ “พลเมืองต่อต้าน Single Gatewayฯ” เปิดประเด็นกระทรวงดิจิทัลฯ ใช้งบประมาณ 10 ล้านบาท ตั้ง “ศูนย์ความมั่นคงไซเบอร์” เพื่อเฝ้าติดตามกลุ่มตรงข้ามรัฐบาล ไม่เป็นความจริง ยืนยันกระทรวงฯ จัดตั้ง “ศูนย์ปฏิบัติการความมั่นคงปลอดภัยทางไซเบอร์” มาตั้งแต่ปี 2554 เพื่อดูแลความปลอดภัยการใช้อินเทอร์เน็ตของประชาชนเท่านั้น ฝากประชาชนใช้วิจารณญาณในการรับข้อมูลข่าวสาร
น.อ.สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า จากกรณีที่มีกระแสข่าวการจัดตั้ง “ศูนย์ความมั่นคงไซเบอร์” โดยกระทรวงดิจิทัลฯ บนแฟนเพจ “พลเมืองต่อต้าน Single Gateway เพื่อเสรีภาพและความยุติธรรม #opsinglegateway” ที่เปิดประเด็นว่า กระทรวงดิจิทัลฯ ใช้เงินงบประมาณ 10 ล้านบาท จัดตั้งศูนย์ดังกล่าว เพื่อเฝ้าระวังผู้กระทําความผิดบนสื่อออนไลน์ โดยมีการวิจารณ์และโน้มน้าวให้ผู้ติดตามแฟนเพจ เห็นว่าเป็นความพยายามของรัฐบาลไทยที่จะติดตามความเคลื่อนไหวของกลุ่มตรงข้ามรัฐบาล
จากกรณีที่กล่าวมานี้ กระทรวงดิจิทัลฯ ขอชี้แจงว่า “ศูนย์ปฏิบัติการความมั่นคงปลอดภัยทางไซเบอร์” (Cyber Security Operation Center : CSOC) กระทรวงฯ จัดตั้งมาตั้งแต่ปี พ.ศ. 2554 เพื่อรองรับภารกิจในการติดตาม ตรวจสอบ รวบรวมวิเคราะห์พยานหลักฐาน และป้องกันภัยคุกคามที่อาจเกิดขึ้นจากการกระทําความผิดตาม พระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 รวมถึงการให้ความช่วยเหลือและให้ข้อแนะนําที่ถูกต้องแก่ประชาชน เพื่อให้สามารถใช้งานอินเทอร์เน็ตได้อย่างปลอดภัยและสร้างสรรค์ โดยมีเจ้าหน้าที่ปฏิบัติงานควบคุมดูแลตลอด 24 ชั่วโมง
ทั้งนี้ การปฏิบัติงานของศูนย์ฯ ดังกล่าว จะเน้นการปฏิบัติต่อกรณีที่เป็นผลกระทบต่อสาธารณะ มิได้มีวัตถุประสงค์เพื่อติดตาม หรือ ลิดรอนสิทธิ์ในการใช้งานอินเทอร์เน็ตของกลุ่มใด โดยเฉพาะจากประเด็นที่เกิดขึ้น จึงอยากฝากประชาชนผู้รับข้อมูลผ่านช่องทางต่างๆ โดยเฉพาะสื่อสังคมออนไลน์ โปรดใช้วิจารณญาณก่อนเชื่อทุกครั้ง
*************************
รัฐบาลไทย-ข่าวทำเนียบรัฐบาล-Travel Bubble คืออะไร ??
วันพุธที่ 24 มิถุนายน 2563
Travel Bubble คืออะไร ??
Travel Bubble คือ ??
Q : Travel Bubbleคืออะไร??
A : Travel Bubbleคือมาตรการที่หลายประเทศจะร่วมมือกันเปิดให้นักท่องเที่ยว (ที่เป็นประชากรของ“ประเทศในกลุ่ม”) เดินทางท่องเที่ยวระหว่างประเทศเหล่านี้ได้อย่างเสรี แต่ยังไม่เปิดรับนักท่องเที่ยวจาก“ประเทศนอกกลุ่ม”
รัฐบาลไทย-ข่าวทำเนียบรัฐบาล-หมอนวด เฮ สธ.แจ้งสสจ.ทั่วประเทศ ใช้ใบรับคำขอขึ้นทะเบียนหมอนวดเพื่อสุขภาพ แทนใบจริงได้
วันพฤหัสบดีที่ 29 สิงหาคม 2562
หมอนวด เฮ สธ.แจ้งสสจ.ทั่วประเทศ ใช้ใบรับคําขอขึ้นทะเบียนหมอนวดเพื่อสุขภาพ แทนใบจริงได้
กระทรวงสาธารณสุข ให้กรมสนับสนุนบริการสุขภาพ ทําหนังสือแจ้งเวียนสร้างความเข้าใจให้กับสํานักงานสาธารณสุขจังหวัดทั่วประเทศ ในการใช้แบบใบรับคําขอขึ้นทะเบียนเป็นผู้ให้บริการในสถานประกอบการเพื่อสุขภาพ นําไปใช้ในการประกอบอาชีพได้ในระหว่างรอรับใบรับรองตัวจริง
กระทรวงสาธารณสุข ให้กรมสนับสนุนบริการสุขภาพ ทําหนังสือแจ้งเวียนสร้างความเข้าใจให้กับสํานักงานสาธารณสุขจังหวัดทั่วประเทศ ในการใช้แบบใบรับคําขอขึ้นทะเบียนเป็นผู้ให้บริการในสถานประกอบการเพื่อสุขภาพ นําไปใช้ในการประกอบอาชีพได้ในระหว่างรอรับใบรับรองตัวจริง
วันนี้ (29 สิงหาคม 2562) ที่กระทรวงสาธารณสุข นายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข พร้อมด้วยนายแพทย์ประภาส จิตตาศิรินุวัตร รองอธิบดีกรมสนับสนุนบริการสุขภาพ และนายแพทย์ภัทรพล จึงสมเจตไพศาล ผู้อํานวยการกองสถานประกอบการเพื่อสุขภาพ กรมสนับสนุนบริการสุขภาพ เป็นตัวแทนรับเรื่องร้องเรียนจากตัวแทนผู้ประกอบอาชีพนวดเพื่อสุขภาพ ใน 2 เรื่องความล่าช้าในการการออกใบรับรองผู้ให้บริการ (ใบ สพส.14) และการขอใช้ใบขึ้นทะเบียน (ใบ สพส.13) แทนระหว่างรอใบรับรองตัวจริง
นายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข กล่าวว่า ได้มอบหมายให้กรมสนับสนุนบริการสุขภาพทําหนังสือแจ้งเวียนทําความเข้าใจกับสํานักงานสาธารณสุขจังหวัดทั่วประเทศ อนุญาตให้ผู้ขอใบรับคําขอขึ้นทะเบียนเป็นผู้ให้บริการในสถานประกอบการเพื่อสุขภาพ (ใบ สพส.13) แทนใบรับรองตัวจริงได้ สามารถนําไปประกอบอาชีพโดยไม่ต้องรอใบรับรองตัวจริง และให้หน่วยงานที่เกี่ยวข้องดําเนินการออกใบรับรองตัวจริงให้ได้โดยเร็วที่สุด
ทั้งนี้ ข้อมูลจากกรมสนับสนุนบริการสุขภาพ มีผู้ขึ้นทะเบียนเป็นผู้ให้บริการในสถานประกอบการเพื่อสุขภาพได้รับใบรับรองแล้วกว่า 1 แสนคน และยังมีผู้ไม่มารับใบรับรองตัวจริงอีกประมาณ 8 พันกว่าคน ขอยืนยันว่า ใบ สพส.13 สามารถใช้ในการประกอบการทํางานในสถานประกอบการที่ได้รับอนุญาตได้ รวมทั้งสามารถมอบอํานาจให้ผู้อื่นมารับใบรับรองตัวจริงได้
******************************* 29 สิงหาคม 2562
************************************
รัฐบาลไทย-ข่าวทำเนียบรัฐบาล-รมว.กระทรวงศึกษาธิการนำคณะผู้แทนเยาวชนประเทศไทยที่เดินทางกลับจากการแข่งขันคณิตศาสตร์ วิทยาศาสตร์โอลิมปิกเข้าเยี่ยมคารวะนายกรัฐมนตรี
วันพฤหัสบดีที่ 10 สิงหาคม 2560
รมว.กระทรวงศึกษาธิการนําคณะผู้แทนเยาวชนประเทศไทยที่เดินทางกลับจากการแข่งขันคณิตศาสตร์ วิทยาศาสตร์โอลิมปิกเข้าเยี่ยมคารวะนายกรัฐมนตรี
พร้อมให้โอวาทเน้นให้เป็นคนเก่งพร้อมมีคุณธรรมควบคู่กัน
วันนี้ (10 สิงหาคม 2560) เวลา 09.30 น. ณ ห้องสีฟ้า ตึกสันติไมตรี ทําเนียบรัฐบาล นายแพทย์ ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ รศ.ดร.ธัชชัย สุมิตร ประธานกรรมการสถาบันส่งเสริมการสอนวิทยาศาสตร์และเทคโนโลยี (สสวท.) และ ดร.พรพรรณ ไวทยางกูร ผู้อํานวยการ สสวท. ได้นําคณะผู้แทนเยาวชนประเทศไทยที่เดินทางกลับจากการแข่งขันคณิตศาสตร์ วิทยาศาสตร์โอลิมปิกระหว่างประเทศ ประจําปี พ.ศ. 2560 จํานวน 23 คน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี เพื่อรับโอวาท เนื่องในโอกาส ที่นักเรียนได้รับรางวัลจากการแข่งขันคณิตศาสตร์ วิทยาศาสตร์โอลิมปิกระหว่างประเทศ ณ กรุงรีโอเดจาเนโร ประเทศบราซิล
โอกาสนี้ นายกรัฐมนตรีได้กล่าวว่า วันนี้ถือเป็นวันที่ดีที่ได้มาพบปะผู้ที่ได้รับรางวัลระดับนานาชาติ ซึ่งเป็นการแสดงให้เห็นว่า เยาวชนไทยมีความเก่งในด้านวิชาการไม่แพ้ชาติใดและเป็นความน่าภาคภูมิใจของคนไทยและประเทศไทยที่ได้สร้างชื่อเสียงให้กับประเทศในเวทีการศึกษาระดับโลก เยาวชนเหล่านี้ถือเป็นกําลังสําคัญอย่างยิ่งในการขับเคลื่อนประเทศ เนื่องด้วย “ทรัพยากรบุคคล” มีบทบาทสําคัญในการพัฒนาประเทศให้เจริญก้าวหน้าสอดคล้องยุทธศาสตร์ชาติระยะ 20 ปี มั่นคง มั่งคั่ง และยั่งยืน ตามนโยบายของรัฐบาล
นายกรัฐมนตรี กล่าวย้ําขอให้เยาวชนทุกคนตระหนักเสมอว่า นอกจากเป็นคนเก่งแล้ว ต้องเป็นคนดีมีคุณธรรมมีจิตอาสา และช่วยเหลือพร้อมแบ่งปันคนอื่นและสังคมมากกว่าจะมุ่งแต่คิดถึงประโยชน์ของตนเองเท่านั้น
ตอนท้ายของการให้โอวาท นายกรัฐมนตรีได้ขอให้เยาวชนทุกคนได้มีการคิดตั้งเป้าหมายในการพัฒนาชีวิตตนเองให้ประสบความสําเร็จ โดยมีหลักคิดในการดําเนินชีวิตที่ถูกต้อง ตลอดจนให้ระลึกอยู่เสมอว่า “ไม่ควรถามว่าประเทศให้อะไรแก่เรา แต่ควรถามว่า เราควรจะให้อะไรแก่ประเทศชาติ” เพราะประเทศไทยเป็นของคนไทยทุกคน ดังนั้น ทุกคนควรมีส่วนร่วมกันในการทําประโยชน์ ให้แก่ประเทศชาติ เพื่อให้ประเทศไทยป็นประเทศที่ได้รับการยอมรับในระดับประชาคมโลก
หลังจากกล่าวให้โอวาทแล้ว นายกรัฐมนตรีได้มอบของที่ระลึกแก่เยาวชนทุกคนพร้อมถ่ายภาพร่วมกันด้วยอัธยาศัยอันดี
..........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิสรุปยอดผู้โดยสารใช้บริการในช่วงเทศกาลสงกรานต์ ระหว่างวันที่ 5 – 17 เมษายน 2560 มีจำนวน 2.26 ล้านคน
วันพฤหัสบดีที่ 20 เมษายน 2560
ท่าอากาศยานสุวรรณภูมิสรุปยอดผู้โดยสารใช้บริการในช่วงเทศกาลสงกรานต์ ระหว่างวันที่ 5 – 17 เมษายน 2560 มีจํานวน 2.26 ล้านคน
ท่าอากาศยานสุวรรณภูมิ (ทสภ.) บริษัท ท่าอากาศยานไทย จํากัด (มหาชน) กระทรวงคมนาคม สรุปยอดผู้โดยสารใช้บริการ ทสภ. ในช่วงเทศกาลสงกรานต์ ระหว่างวันที่ 5 – 17 เมษายน 2560 รวม 13 วัน มีผู้ใช้บริการมากกว่า 2.26 ล้านคน เพิ่มขึ้นมากกว่าปีที่แล้วในช่วงเดียวกันปร
นายศิโรตม์ ดวงรัตน์ ผู้อํานวยการ ทสภ. กล่าวว่า ในช่วงเทศกาลสงกรานต์ระหว่างวันที่ 5 – 17 เมษายน 2560 มีผู้โดยสารใช้บริการ ทสภ. ในช่วงดังกล่าว จํานวน 2,263,552 ล้านคน เมื่อเปรียบเทียบจํานวนผู้โดยสารในช่วงเดียวกันของปี 2559 เพิ่มขึ้น 8.63% หรือเฉลี่ยวันละ 174,119 คน แบ่งเป็น ผู้โดยสารระหว่างประเทศ จํานวน 1,843,600 คน เพิ่มขึ้น 5.51% และผู้โดยสารภายในประเทศ จํานวน 419,952 คน เพิ่มขึ้น 24.79% ส่วนจํานวนเที่ยวบินในปีนี้มีเที่ยวบินรวมทั้งสิ้น 12,183 เที่ยวบิน เฉลี่ยวันละ 937 เที่ยวบิน เมื่อเปรียบเทียบจํานวนเที่ยวบินในช่วงเดียวกันของปี 2559 พบว่า เพิ่มขึ้น 1.18% แบ่งเป็น เที่ยวบินระหว่างประเทศ จํานวน 9,116 เที่ยวบิน ลดลง 1.65% และเที่ยวบินภายในประเทศ จํานวน 3,067 เที่ยวบิน เพิ่มขึ้น 10.64%
ทั้งนี้ หากผู้โดยสารต้องการทราบข้อมูลเพิ่มเติมเกี่ยวกับการใช้บริการด้านต่าง ๆ ภายใน ทสภ. สามารถติดต่อได้ที่ AOT Contact Center หมายเลขโทรศัพท์ 1722 ตลอด 24 ชั่วโมง พร้อมทั้งสามารถตรวจสอบข้อมูลตารางการบินต่าง ๆ ได้ล่วงหน้าที่ www.suvarnabhumiairport.com
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานประเพณีอุ้มพระดำน้ำ จังหวัดเพชรบูรณ์ ประจำปี ๒๕๖๒
วันศุกร์ที่ 27 กันยายน 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานประเพณีอุ้มพระดําน้ํา จังหวัดเพชรบูรณ์ ประจําปี ๒๕๖๒
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานประเพณีอุ้มพระดําน้ํา จังหวัดเพชรบูรณ์ ประจําปี ๒๕๖๒
วันที่ ๒๗ กันยายน ๒๕๖๒ เวลา ๑๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานประเพณีอุ้มพระดําน้ํา จังหวัดเพชรบูรณ์ ประจําปี ๒๕๖๒ พร้อมทั้งชมการแสดงรําถวายพระพุทธมหาธรรมราชา ขบวนแห่องค์พระพุทธมหาธรรมราช ขบวนมหาพุทธบูชาแห่งอาเซียน ขบวนคชสารคู่แผ่นดิน เทิดไท้องค์ราชันย์ ขบวนเมืองโบราณศรีเทพสู่มรดกโลก เป็นต้น โดยมี นายสืบศักดิ์ เอี่ยมวิจารณ์ ผู้ว่าราชการจังหวัดเพชรบูรณ์ นายสมเกียรติ พันธรรม ผู้ตรวจราชการกระทรวงวัฒนธรรม วัฒนธรรมจังหวัด หน่วยงานภาครัฐและภาคประชาชน เข้าร่วม ณ บริเวณหน้าหอโบราณคดีเพ็ชรบูรณ์อินทราชัย จังหวัดเพชรบูรณ์
รัฐบาลไทย-ข่าวทำเนียบรัฐบาล-รัฐบาลชวนฉีดวัคซีนป้องกันไข้หวัดใหญ่
วันพุธที่ 13 มิถุนายน 2561
รัฐบาลชวนฉีดวัคซีนป้องกันไข้หวัดใหญ่
ในหญิงมีครรภ์ที่อายุครรภ์ 4 เดือนขึ้นไป เด็กอายุ 6 เดือน – 2 ปี ผู้มีโรคเรื้อรังประจําตัว เช่น โรคหัวใจ โรคหืด โรคไตวาย โรคหลอดเลือดสมอง ผู้ป่วยมะเร็งที่อยู่ระหว่างการรับเคมีบําบัด และเบาหวาน
วันที่ 14 มิ.ย. 61
รัฐบาลชวนฉีดวัคซีนป้องกันไข้หวัดใหญ่
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชน 7 กลุ่มเสี่ยงฉีดวัคซีนป้องกันไข้หวัดใหญ่ ได้แก่ หญิงมีครรภ์ที่อายุครรภ์ 4 เดือนขึ้นไป เด็กอายุ 6 เดือน – 2 ปี ผู้มีโรคเรื้อรังประจําตัว เช่น โรคหัวใจ โรคหืด โรคไตวาย โรคหลอดเลือดสมอง ผู้ป่วยมะเร็งที่อยู่ระหว่างการรับเคมีบําบัด และเบาหวาน ผู้ที่มีอายุ 65 ปีขึ้นไป ผู้พิการทางสมองช่วยเหลือตนเองไม่ได้ ผู้ป่วยโรคธาลัสซีเมีย ภูมิคุ้มกันบกพร่อง ติดเชื้อ HIV และผู้ที่มีน้ําหนักตัว 100 กก. ขึ้นไป โดยสามารถเข้ารับบริการฉีดวัคซีนได้โดยไม่เสียค่าใช้จ่าย ตั้งแต่บัดนี้ – 31 ส.ค. 2561 ณ สถานพยาบาลทุกแห่งที่เข้าร่วมโครงการหลักประกันสุขภาพแห่งชาติ สอบถามข้อมูลเพิ่มเติมได้ที่สายด่วน สปสช. 1330 หรือ สายด่วนกรมควบคุมโรค 1422
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี